| Medaljeoversikt |
| --- |
| Konkurrerte for Ukrainas flagg Ukraina |
| Paraskiskyting |
| Paralympiske vinterleker |
| Gull | 2022 Kinas flagg Beijing |  12,5 km, stående |
| Sølv | 2022 Kinas flagg Beijing |  6 km, stående |
| Bronse | 2022 Kinas flagg Beijing |  10 km, stående |
| Bronse | 2018 Sør-Koreas flagg Pyeongchang |  6 km, stående |
| Bronse | 2018 Sør-Koreas flagg Pyeongchang |  10 km, stående |
| VM i paraskiskyting |
| Gull | 2022 Norges flagg Lillehammer |  10 km, stående |
| Sølv | 2022 Norges flagg Lillehammer |  6 km, stående |
| Gull | 2022 Norges flagg Lillehammer |  12,5 km, stående |
| Gull | 2019 Canadas flagg Prince George |  Sprint, stående |
| Gull | 2019 Canadas flagg Prince George |  Mellomdistanse, stående |
| Gull | 2019 Canadas flagg Prince George |  Langdistanse, stående |
| Gull | 2017 Tysklands flagg Finsterau |  Sprint, stående |
| Gull | 2017 Tysklands flagg Finsterau |  Langdistanse, stående |
| Sølv | 2017 Tysklands flagg Finsterau |  Mellomdistanse, stående |
| Sølv | 2015 USAs flagg Cable |  Sprint, stående |
| Sølv | 2015 USAs flagg Cable |  Mellomdistanse, stående |
| Sølv | 2015 USAs flagg Cable |  Langdistanse, stående |
| Paralangrenn |
| Paralympiske vinterleker |
| Gull | 2018 Sør-Koreas flagg Pyeongchang |  4 x 2,5 km miksstafett |
| Bronse | 2018 Sør-Koreas flagg Pyeongchang |  15 km, stående |
| VM i paralangrenn |
| Gull | 2022 Norges flagg Lillehammer |  Langdistanse, stående |
| Gull | 2022 Norges flagg Lillehammer |  4 x 2,5 km miksstafett |
| Bronse | 2022 Norges flagg Lillehammer |  Sprint, stående |
| Bronse | 2022 Norges flagg Lillehammer |  Mellomdistanse, stående |
| Gull | 2019 Canadas flagg Prince George |  4 x 2,5 km miksstafett |
| Sølv | 2019 Canadas flagg Prince George |  Sprint, stående |
| Sølv | 2019 Canadas flagg Prince George |  5 km, stående |
| Bronse | 2019 Canadas flagg Prince George |  Langdistanse |
| Gull | 2017 Tysklands flagg Finsterau |  Sprint, stående |
| Gull | 2017 Tysklands flagg Finsterau |  4 x 2,5 km miksstafett |
| Sølv | 2017 Tysklands flagg Finsterau |  5 km, stående |
| Bronse | 2017 Tysklands flagg Finsterau |  Langdistanse, stående |
| Sølv | 2015 USAs flagg Cable |  5 km, stående |
| Sølv | 2015 USAs flagg Cable |  Langdistanse, stående |
| Sølv | 2015 USAs flagg Cable |  4 x 2,5 km miksstafett |
| Bronse | 2015 USAs flagg Cable |  Sprint, stående |

**Ljudmyla Oleksandrivna Ljasjenko** (ukrainsk: Людмила Олександрівна Ляшенко, født 17. mai 1993 i Zaporizjzja) er en ukrainsk funksjonshemmet idrettsutøver, som konkurrerer i paraskiskyting og paralangrenn. Hun er klassifisert i klassen LW8.

Bakgrunn
--------

Ljasjenko funksjonshemming er medfødt, hun er født med en utviklingshemming i begge armer og begge bein, og har gjennomgått to operasjoner, men fikk ikke full funksjon i venstre arm. Hun begynte med skisport i 2012.

Idrettskarriere
---------------

Hun deltok i sitt første VM i 2013, der hun kom på 12.-plass på sprinten i langrenn. Hun deltok også i skiskyting, og kom der på sjetteplass på mellomdistanse, tiendeplass på langdistanse og ellevteplass på sprint. Hun deltok i Paralympiske vinterleker 2014, og kom der på femteplass på 5 km fri teknikk i langrenn, og hun kom på åttendeplass på sprinten og niendeplass på langdistanse. I skiskyting kom hun på fjerdeplass på mellomdistanse, femteplass på langdistanse og sjuendeplass på sprinten.

Under Para-VM på ski 2015 fikk hun tre sølvmedaljer i skiskyting; hun kom på andreplass på sprint, mellomdistanse og langdistanse. Hun deltok også i langrenn, og fikk der sølv på 5 km klassisk og på langdistanse, og hun kom på tredjeplass på sprinten. I tillegg fikk Ukraina sølv på 4 x 2,5 km miksstafett. Hun deltok igjen under Para-VM på ski 2017, og ble der verdensmester både i langrenn og skiskyting. Hun vant langrennssprinten og fikk gull på miksstafett, og hun fikk i tillegg sølv på 5 km fri teknikk og bronse på langdistanse. I skiskyting vant hun sprinten og langdistanserennet, og hun fikk i tillegg sølv på mellomdistanse, bak sin lagvenninne Oleksandra Kononova.

Ljasjenko deltok i Paralympiske vinterleker 2018, og fikk der sin første paralympiske gullmedalje da Ukraina vant 4 x 2,5 miksstafett i langrenn. Individuelt fikk hun bronse på langdistanse i langrenn, og hun kom på femteplass på sprinten og sjetteplass på 7,5 km klassisk. Hun fikk bronse på sprinten og på mellomdistanse i skiskyting, og kom på tiendeplass på langdistanse. Året etter deltok hun i Para-VM på ski 2019 i Canada, og i langrenn der vant Ukraina 4 x 2,5 km miksstafett. Individuelt fikk hun tre medaljer i langrenn, med sølv på sprint og på 5 km fri teknikk og bronse på langdistanse i klassisk stil. Hun deltok også i skiskyting, og fikk der gull på sprinten, mellomdistanse og på langdistanse.

Para-VM i snøsport 2022 ble arrangert på Lillehammer, og Ljasjenko fikk der gull på langdistanserennet og på 4 x 2,5 km miksstafett i langrenn, og hun fikk bronse på sprint og mellomdistanse. I skiskyting fikk hun én medalje av hver valør; hun fikk gull på mellomdistanse, sølv på sprint og bronse på langdistanse. 

Hun representerer Ukraina under Paralympiske vinterleker 2022 i Beijing i Kina. Der fikk hun sølv på åpningsøvelsen i skiskyting, som var 6 km sprint. Kinesiske Guo Yujie vant denne øvelsen.

Referanser
----------

1. ↑   results.beijing2022.cn[Hentet fra Wikidata]
2. 1 2 3 4 5 6  Beijing 2022 - *Liudmyla Liashenko* Arkivert 5. mars 2022 hos Wayback Machine. besøkt 5. mars 2022.

Eksterne lenker
---------------

* (en) Ljudmyla Ljasjenko – IPC.infostradasports.com Rediger på Wikidata

* (en) Ljudmyla Ljasjenko – Paralympic.org Rediger på Wikidata